Амультимедиа
Рауф Дасаниа исаламшәҟә ҩын аҵыхәтәантәи ажәыларахь ицара мышқәак шагыз. Уи лабҿаба аҳәара дызхьымӡар ҳәа дзыцәшәоз ажәақәа уасиаҭҵас иҩны иҭаацәа ирзынижьит.
Елизавета Ҷкадуа-Лакашьиа лысаламшәҟәы рызҩуп лыԥҳацәа Нанеи Мананеи Лакашьиаа.
Нугзар Харчлаа исаламшәҟәы рызҩуп иԥацәа ҩыџьеи, иани, иаби.
17 шықәса ирҭагылаз Саида асаламшәҟәы лыҩуеит аблокада иҭакыз Тҟәарчалынтәи лыуацәеи лҭынхацәеи рахь.
Ада Ҭраԥшь асаламшәҟәы лҩит аибашьраан Ԥақәашь иҟаз лашьеи лаҳәшьеи Ешсоу Еланеи рышҟа. Шәҟәыла мацара аимадара рыбжьан убри аамҭазы.
Аркади Кәыҵниа исаламшәҟәы рызҩуп иԥа Асҭамыри иԥҳа Илонеи.
23 шықәса ирҭагылаз асаламшәҟә автор Рауль, дҭахеит марттәи ажәылараан.
Ажурналист Екатерина Бебиа лтеледырраҭара «Аҧсуара амҩахәасҭақәа» рцикл аҿы длыҿцәажәоит афилологиатә ҭҵаарадыррақәа ркандидат, Аҧснытәи аҳәынҭқарратә университет аҧсуа литература акафедра арҵаҩы, Лиудмила Хьыбба.Анҵамҭа ҟаҵан Аҧсуа телехәаҧшра астудиаҿ, 2009 шықәсазы.
Гули Кьычԥҳа лыҷкәын Арзамеҭ Ҭарба данҭаха ашьҭахь абри ашәҟәы лҩит.